Hebei

Hebei (河北 txinera sinplifikatuz), Txinako Herri Errepublikako probintzia baten izena da. Probintziak 187.700 kilometro koadroko azalera dauka eta 2004ko erroldaren arabera 70.000.000 biztanle bizi ziren bertan.

 Inguru naturala eta kokapena 
Erdialdeko eta hegoaldeko Hebei probintzia, Ipar Txinako lautadaren parte da. Mendebaldean Taihang mendiak, eta iparraldean Yan mendiak daude. Txinako Harresi Handiak, probintziaren iparraldea zeharkatzen du, ekialdetik mendebaldera. Mendirik altuena, Hebei ipar-mendebaldean dagoen Xiaowutai mendia da (2.882 metro). Yan mendiak probintziaren iparraldean zehar hedatzen dira, Barne Mongoliako mugatik gertu.

Txinako Harresi Handia probintzia iparraldetik igarotzen da ekialdetik mendebaldera, Beijing udaltasuna zeharkatu aurretik. Ekialdean Bohai Itsasoarekin egiten du muga, Barne Mongolia iparraldean, Liaoning ipar-ekialdean, Shanxi mendebaldean, Henan hegoaldean, eta Shandong hego-ekialdean. Horrez gain, Hebei probintziak Tianjin eta Beijing udalerriak erabat inguratzen ditu.

 Klima 
Hebeik montzoiak baldintzatutako klima kontinentala dauka, tokiaren eta altueraren arabera aldatzen den arren, urtarrileko batez besteko tenperatura -16 eta -3 gradu artekoa da eta uztaileko tenperatura 20 eta 27 gradu artekoa. Barne Mongoliako basamortu guneetatik hurbil dagoenez, are ekaitzak maiz gertatzen dira udaberri eta udazkenean eta zerua erabat estaltzen dute.

Prezipitazioak nahiko urriak dira, 400 eta 800mm bitartean, eta orokorrean uda garaian jausten dira.

 Banaketa administratiboa 
 Mapa # Izena Txinera sinplifikatuz Pinyineraz Mota300x450px1Shijiazhuang石家庄市Shíjiāzhuāng ShìPrefektura mailako hiria2Baoding保定市Bǎodìng ShìPrefektura mailako hiria3Cangzhou沧州市Cāngzhōu ShìPrefektura mailako hiria4Chengde承德市Chéngdé ShìPrefektura mailako hiria5Handan邯郸市Hándān ShìPrefektura mailako hiria6Hengshui衡水市Héngshǔi ShìPrefektura mailako hiria7Langfang廊坊市Lángfāng ShìPrefektura mailako hiria8Qinhuangdao秦皇岛市Qínhuángdǎo ShìPrefektura mailako hiria9Tangshan唐山市Tángshān ShìPrefektura mailako hiria10Xingtai邢台市Xíngtái ShìPrefektura mailako hiria11Zhangjiakou张家口市Zhāngjiākǒu ShìPrefektura mailako hiria

 Politika 
Hebei probintziako gobernadorea Hu Chunhua (胡春华) da. Txinako Alderdi Komunistak probintzian duen ordezkaria Zhang Yunchuan (张云川) da.

 Garraioa 
 Aireportuak 
 Kokapen Hiria NAZE NAGE Aireportuaren izena HEBEI Qinhuangdao ZBSH SHP Qinhuangdao Shanhaiguan Aireportua Shijiazhuang ZBSJ SJW Shijiazhuang Daguocun Nazioarteko Aireportua Xingtai ZBXT XNT Xingtai Aireportua

 Kanpo estekak 

  Hebeiko gobernuaren webgunea.

Kategoria:Txinako probintziak
Kategoria:Hebei